ნების კოალიცია

ნების კოალიცია (, ასევე მსურველთა კოალიცია) - დროებით შექმნილი საერთაშორისო თანამშრომლობის მექანიზმი, რომელიც შექმნილია კონკრეტული, როგორც წესი - სამხედრო ან პოლიტიკური - მიზნის მისაღწევად.

 ტერმინის გამოგონება 
ტერმინის გამოგონება 1970-იანი წლების დასაწყისში მასაჩუსეტსის ტექნოლოგიის ინსტიტუტის პროფესორ ლინკოლნ ბლუმფილდისა და მისი კოლეგის, მინესოტას უნივერსიტეტის პროფესორის ჰარლანდ კლივლენდის სახელებს უკავშიდება. 

1971 წლის ივლისში ბლუმფილდმა ნიუ-იორკ ტაიმზში გამოაქვეყნა სტატია, რომელშიც ხაზს უსვამდა ისეთი ქვეყნების კოალიციის აუცილებლობას, რომლებიც მხარს დაუჭერდნენ გაერო-ს მიერ დამტკიცებულ მნიშვნელოვან სამშვიდობო ან კონფლიქტის სტაბილიზაციის მიზნებს.  

ეს ტერმინი 1973 წელს გამოიყენა  სახელმწიფო მდივანმა ჰენრი კისინჯერმა ბლუმფილდისთვის მიწერილ წერილში, რომელშიც აღიარა ამ უკანასკნელის „წინადადება „სურვილის კოალიციების“ შესახებ“.  1988 წლის 9 მაისს კლივლენდმა ჟურნალ FOreign Affaris რედაქტორს წერილი მიწერა, რომელშიც ხაზი გაუსვა, რომ ბლუმფილდი იყო ამ ფრაზის შემქმნელი, რომელიც პირველად გამოქვეყნდა 1974 წელს მის წიგნში „ამერიკის საგარეო პოლიტიკის ძიებაში“ .  2002 წელს უკვე ბლუმფილდმა გამოაქვეყნა  სტატია, რომელშიც დაჟინებით ითხოვდა კლივლენდის ავტორობის აღიარებას. 

 გამოყენება 
 სამხედრო და პოლიტიკური 
ტერმინი „ნების კოალიცია“ გამოიყენა აშშ-ის პრეზიდენტმა ბილ კლინტონმა 1994 წლის ივნისში ჩრდილოეთ კორეის წინააღმდეგ შესაძლო ოპერაციებთან დაკავშირებით, 1994 წლის ბირთვული იარაღის გამო ქვეყანასთან დაპირისპირების დროს. 

2002 წლის ეროვნული უსაფრთხოების სტრატეგიის წარდგენის წერილში პრეზიდენტმა ჯორჯ ბუშმა ასევე ხაზგასმით აღნიშნა "ნების კოალიციების" მნიშვნელოვანი როლი. 

სქოლიო

კატეგორია:საერთაშორისო ურთიერთობები